Rozsudok Všeobecného súdu z 26. apríla 2023 – Activa – Grillküche/EUIPO – Targa (Grilovacie zariadenie)
(vec T-757/21)1
(„Dizajn Spoločenstva – Konanie o výmaze – Zapísaný dizajn Spoločenstva predstavujúci grilovacie zariadenie – Sprístupnenie skoršieho dizajnu verejnosti – Článok 7 ods. 2 nariadenia (ES) č. 6/2002“)
Jazyk konania: angličtina
Účastníci konania
Žalobkyňa: Activa – Grillküche GmbH (Selb, Nemecko) (v zastúpení: F. Stangl a M. Würth, advokáti)
Žalovaný: Úrad Európskej únie pre duševné vlastníctvo (v zastúpení: G. Sakalaitė-Orlovskienė a J. Ivanauskas, splnomocnení zástupcovia)
Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Targa GmbH (Soest, Nemecko) (v zastúpení: M.-H. Hoffmann, advokát)
Predmet veci
Žalobkyňa, spoločnosť Activa – Grillküche GmbH, svojou žalobou založenou na článku 263 ZFEÚ navrhuje zrušenie rozhodnutia tretieho odvolacieho senátu Úradu Európskej únie pre duševné vlastníctvo (EUIPO) zo 4. októbra 2021 (vec R 1651/2020-3)
Výrok rozsudku
Žaloba sa zamieta.
Activa – Grillküche GmbH je povinná nahradiť trovy konania.
____________
1 Ú. v. EÚ C 37, 24.1.2022.